CELEX: 62020TN0279
Language: hu
Date: 2020-05-12 00:00:00
Title: T-279/20. sz. ügy: 2020. május 12-én benyújtott kereset – CWS Powder Coatings kontra Bizottság

6.7.2020   
            
            
               HU
            
            
               Az Európai Unió Hivatalos Lapja
            
            
               C 222/35
            
         
      2020. május 12-én benyújtott kereset – CWS Powder Coatings kontra Bizottság
      (T-279/20. sz. ügy)
      (2020/C 222/38)
      Az eljárás nyelve: német
      
         Felek
      
      
         Felperes: CWS Powder Coatings GmbH (Düren, Németország) (képviselők: R. van der Hout, C. Wagner és V. Lemonnier ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az (EU) 2020/217 felhatalmazáson alapuló bizottsági rendeletet (1) annyiban, amennyiben az a titán-dioxid osztályozására és címkézésére vonatkozik; és
               
            
                  —
               
               
                  kötelezze az alperest a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes a következő jogalapokra hivatkozik.
      
                  1.
               
               
                  Első jogalap: a Bizottság megsértette az 1272/2008/EK európai parlamenti és tanácsi rendelet (2) 53c. cikkét azáltal, hogy különböző szabályozási tárgyakat illetően egyetlen jogi aktus hozott.
               
            
                  2.
               
               
                  Második jogalap: a titán-dioxidnak a megtámadott rendelet szerinti osztályozása sérti az 1272/2008 rendelet I. mellékletének 3.6.2.2. pontjával összefüggésben értelmezett 53a. cikke, 37. cikkének (5) bekezdése és 3. cikkének első bekezdése szerinti osztályozási feltételeket.
               
            
                  3.
               
               
                  Harmadik jogalap: az 1272/2008 rendelet II. mellékletének a titán-dioxid-összetevőt tartalmazó folyékony keverékek tekintetében történő módosítása nem alapítható e rendelet 53a. cikkével összefüggésben értelmezett 53. cikkének (1) bekezdésére.
               
            
                  4.
               
               
                  Negyedik jogalap: az 1272/2008 rendelet II. mellékletének a titán-dioxid-összetevőt tartalmazó szilárd keverékek tekintetében történő módosítása nem alapítható e rendelet 53a. cikkével összefüggésben értelmezett 53. cikkének (1) bekezdésére.
               
            
                  5.
               
               
                  Ötödik jogalap: a Bizottság megsértette azon kötelezettségét, hogy a megtámadott rendelet meghozatalát megelőzően végezzen hatásvizsgálatot.
               
            
                  6.
               
               
                  Hatodik jogalap: a megtámadott rendelet sérti az arányosság elvét, mivel a bizonyos titán-dioxid-részecskék osztályozása és a címkézési kötelezettségek megállapítása nem alkalmas a kitűzött cél (egészségvédelem) elérésére, és kevésbé korlátozó eszközök is rendelkezésre állnak.
               
            
                  7.
               
               
                  Hetedik jogalap: a Bizottság a megtámadott rendelet meghozatalakor számos jelentős mérlegelési hibát elkövetett.
               
            
                  8.
               
               
                  Nyolcadik jogalap: a Bizottság a megtámadott rendelet meghozatala során túllépte a ráruházott hatásköröket.
               
            
                  9.
               
               
                  Kilencedik jogalap: amennyiben a Törvényszék szerint a Bizottság a megtámadott rendelet meghozatalakor az osztályozási feltételeket, illetve az osztályozás tárgyát saját maga is meghatározhatja, vagy a Bizottságnak nem volt lehetősége hatásvizsgálat végzésére vagy arányos alkalmazásra, az 1272/2008 rendelet 37. cikkének (5) bekezdése, 53. cikkének (1) bekezdése és 53a. cikke sérti az EUMSZ 290. cikk (1) és (2) bekezdését. Ebben az esetben ugyanis sértené az EUMSZ 290. cikket az, ha a megtámadott rendelet vonatkozásában az alap jogi aktusra (az 1272/2008 rendeletre) hivatkoznának.
               
            
         (1)  Az anyagok és keverékek osztályozásáról, címkézéséről és csomagolásáról szóló 1272/2008/EK európai parlamenti és tanácsi rendeletnek a műszaki és tudományos fejlődéshez való hozzáigazítása céljából történő módosításáról és az említett rendelet helyesbítéséről szóló, 2019. október 4-i (EU) 2020/2017 felhatalmazáson alapuló bizottsági rendelet (HL 2020. L 44., 1. o.; helyesbítés: HL 2020. L 51., 13. o.).
      
         (2)  Az utoljára az ellenőrzéssel történő szabályozási bizottsági eljárás alkalmazását előíró egyes jogi aktusoknak az Európai Unió működéséről szóló szerződés 290. és 291. cikkéhez történő hozzáigazításáról szóló, 2019. június 20-i (EU) 2019/1243 európai parlamenti és tanácsi rendelettel (HL 2019. L 198., 241. o.) módosított, az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról szóló, 2008. december 16-i 1272/2008/EK európai parlamenti és tanácsi rendelet (HL 2008. L 353., 1. o.; helyesbítések: HL 2011. L 16., 1. o.; HL 2016. L 349., 1. o.; HL 2019. L 117., 8. o.).